Държавен вестник, бр. 109, 2013 г., стр. 91

БРОЙ  109	
Д Ъ Р Ж А В Е Н  В Е С Т Н И К 	
СТР.  91  
национален договорен фонд, приема прави-
ла за управление на риска с цел постоянно 
наблюдение и оценка във всеки момент на 
риска на всяка позиция и нейното влияние 
на рисковия профил на целия портфейл. По 
отношение на правилата за управление на ри-
ска на националните инвестиционни фондове 
и изискванията за периодично уведомяване 
на комисията се прилагат чл. 40 и 41.
Чл. 190. Националното инвестиционно 
дружество, съответно управляващото друже-
ство или лицето, управляващо алтернативни 
инвестиционни фондове, когато управлява 
национален договорен фонд, приема прави-
ла относно личните сделки на членовете на 
управителния и контролния орган на друже-
ството, които гарантират, че няма да бъдат 
сключвани лични сделки или поддържани 
инвестиции от тези лица, позволяващи им 
заедно или поотделно да упражняват съ-
ществено влияние върху емитент или които 
биха довели до конфликт на интереси, или 
са резултат на злоупотреба с информация, 
която са придобили във връзка с професи-
оналната си дейност по смисъла на Закона 
срещу пазарните злоупотреби с финансови 
инструменти.
Чл. 191. (1) Националният инвестиционен 
фонд от затворен тип разкрива информация 
по реда на глава шеста „а“ от Закона за пуб-
личното предлагане на ценни книжа.
(2) Националният инвестиционен фонд 
от отворен тип е длъжен да представя на 
комисията и на обществеността:
1. одитиран годишен финансов отчет в 
срок 90 дни от завършването на финансовата 
година;
2. шестмесечен отчет, обхващащ първите 
6 месеца на финансовата година, в срок 30 
дни от края на отчетния период;
3. друга информация, определена с наредба.
Чл. 192. Други изисквания към дейността, 
структурата на активите и пасивите на наци-
оналните инвестиционни фондове, насочени 
към защита на интересите на инвеститорите, 
към годишните и междинните финансови 
отчети за дейността и тяхното разпростра-
нение, поддържането и съхраняването на от-
четност, начина и реда за оценка на активите 
и пасивите, оповестяването на информация, 
съдържанието на маркетинговите съобщения, 
правилата за личните сделки, правилата за 
предотвратяване на конфликт на интереси, 
правилата за управление на риска, правила-
та за оценка на портфейла, съдържанието 
на договорите с управляващото дружество 
или с лицето, управляващо алтернативни 
инвестиционни фондове, и с депозитаря се 
определят с наредба.
Чл. 193. (1) За неуредените случаи за наци-
онален инвестиционен фонд от затворен тип 
се прилагат съответно разпоредбите на глави 
осма и единадесета от Закона за публичното 
предлагане на ценни книжа.
(2) За национални инвестиционни фондове, 
управлявани от лице, управляващо алтерна-
тивни инвестиционни фондове, се прилагат 
изискванията за алтернативни инвестицион-
ни фондове, установени в дял втори от тази 
част, когато те са по-строги от изискванията 
съгласно този дял.“
§ 57. В част трета се създава нов дял втори 
с нови чл. 194 – 205 и чл. 206 – 262:
„ Д Я Л  В Т О Р И
УПРАВЛЕНИЕ НА АЛТЕРНАТИВНИ 
ИНВЕСТИЦИОННИ ФОНДОВЕ
Г л а в а  д е в е т н а д е с е т а
ОСНОВНИ ПОЛОЖЕНИЯ
Чл. 194. (1) Алтернативен инвестиционен 
фонд е предприятие за колективно инвести-
ране, включително негови инвестиционни 
подфондове, което е различно от колективна 
инвестиционна схема, което инвестира сред-
ства, които се набират от повече от едно лице, 
в съответствие с определена инвестиционна 
политика и в полза на тези лица, като набра-
ните средства се инвестират и доходността 
се реализира на принципа на разпределение 
на риска и доходността между инвеститорите 
единствено според дела на извършените от тях 
инвестиции, без формиране на инвестиционни 
портфейли на отделните инвеститори.
(2) За целите на ал. 1 се приема, че сред-
ствата се набират от повече от едно лице, ако:
1. предприятието за колективно инвести-
ране не е ограничено от националното си 
законодателство, учредителните си актове и 
други нормативно или договорно установени 
изисквания да набира средства от повече от 
едно лице, независимо от това дали реално 
има повече от един инвеститор;
2. предприятието за колективно инве-
стиране е ограничено от националното си 
законодателство, учредителните си актове и 
други нормативно или договорно установени 
изисквания да набира средства от повече от 
едно лице, при условие че единственият му 
инвеститор инвестира средства, набрани от 
повече от едно лице с цел инвестирането им 
в полза на тези лица.
(3) За целите на ал. 1 се приема, че пред-
приятието за колективно инвестиране има 
определена инвестиционна политика, ако е 
спазено поне едно от следните условия:
1. инвестиционната политика е определена 
най-късно към момента, в който инвестицията 
в предприятието за колективно инвестиране е 
неоттегляема, без това да включва последващо 
обратно изкупуване или друго разпореждане 
с направената инвестиция;